อิมราน ข่าน

| อิมราน ข่าน |
| --- | --- |
عمران خان


นายกรัฐมนตรีปากีสถาน
ดำรงตำแหน่ง 18 สิงหาคม 2018 – 10 เมษายน 2022
ประธานาธิบดี: มัมนูน ฮุสเซน อารีฟ อัลวี
ก่อนหน้า: นาซิรุล มุลก์ (รักษาการณ์)
ถัดไป: เชห์บาซ ชารีฟ
ประธานปากีสตานเตรีเกอินซัฟ
อยู่ในวาระ
เริ่มดำรงตำแหน่ง  25 เมษายน 1996
รอง: ชาห์ เมห์มูด กุเรชี
ก่อนหน้า: ประเดิมตำแหน่ง
สมาชิกสภานิติบัญญัติแห่งชาติ
อยู่ในวาระ
เริ่มดำรงตำแหน่ง  13 สิงหาคม 2018
ก่อนหน้า: โอไบดุลลอฮ์ ชาดีเฆล
เขตเลือกตั้ง: เขต 95 (แมนวาลี 1)
คะแนนเสียง: 113,523 (44.89%)
ดำรงตำแหน่ง 19 มิถุนายน 2013 – 31 พฤษภาคม 2018
ก่อนหน้า: ฮานีฟ อับบาซี
ถัดไป: เชก ราชีด ชาฟีค
เขตเลือกตั้ง: เขต 56 (ราวัลปินดี 7)
คะแนนเสียง: 13,268 (8.28%)
ดำรงตำแหน่ง 10 ตุลาคม 2002 – 3 พฤศจิกายน 2007
ก่อนหน้า: ประเดิมเขตเลือกตั้ง
ถัดไป: นาวับซาดา มาลีก อามัด ข่าน
เขตเลือกตั้ง: เขต 71 (แมนวาลี 1)
คะแนนเสียง: 6,204 (4.49%)
อธิการบดีมหาวิทยาลัยบราดฟอร์ด
ดำรงตำแหน่ง 7 ธันวาคม 2005 – 7 ธันวาคม 2014
ก่อนหน้า: บารอเนส ล็อกวูด
ถัดไป: เคท สวอนน์
 
ข้อมูลส่วนบุคคล
เกิด: Imran Ahmed Khan Niazi  (1952-10-05) 5 ตุลาคม ค.ศ. 1952 (72 ปี) ลาฮอร์ มลฑลปัญจาบตะวันตก ปากีสถาน
พรรคการเมือง: ปากีสตานเตหรีเกอินซัฟ
คู่สมรส: เจมีมา โกลด์สมิธ (สมรส 1995; หย่า 2004) เรฮาม ข่าน (สมรส 2015; หย่า 2015) บูชรา บีบี (สมรส 2018)
บุตร: 3
บุพการี: อีครามูลลอฮ์ ข่าน นิอาซี (บิดา) ชาวกาต ข่านูม (มารดา)
ความสัมพันธ์: ดูที่: ครอบครัวของอิมราน ข่าน
ที่อยู่อาศัย: แมนชั่นบานีกาลา (ถึงเมษายน 2022)
การศึกษา: วิทยาลัยเคเบิล มหาวิทยาลัยออกซ์เฟิร์ด (BA)
รางวัล: ดูเพิ่ม
ลายมือชื่อ: 
เว็บไซต์: www.insaf.pk
ชื่อเล่น: กัปตาน (Kaptaan)
แม่แบบ:Infobox cricketer

อิมราน อาห์เมด ข่าน นิอาซี, HI PP (อูรดู/ปาทาน: عمران احمد خان نیازی, Imran Ahmed Khan Niazi; เกิดเมื่อ 5 ตุลาคม 1952) เป็นนักการเมืองและอดีตนักคริกเก็ต ดำรงตำแหน่งนายกรัฐมนตรีปากีสถานคนที่ 22 ระหว่างปี 2018 ถึง 2022
ข่านเกิดในครอบครัวชาวปาทาน ในเมืองลาฮอร์ เมื่อปี 1952 จบการศึกษาศิลปศาสตร์บัณฑิตจากวิทยาลัยเคเบิล มหาวิทยาลัยออกซ์เฟิร์ด ในปี 1975 และเริ่มเป็นนักกีฬาคริกเก็ตอาชีพตั้งแต่อายุ 18 จากซีรี่ส์การแข่งขันเทสต์ปี 1971 กับอังกฤษ ข่านวางมือจากคริกเก็ตในปี 1992 และเคยเป็นกัปตันทีมหมุนเวียนไปหลายครั้งตั้งแต่ปี 1982 ถึง 1992 ข่านเคยชนะถ้วยคริกเก็ตโลกในปี 1992 ซึ่งเป็นชัยชนะครั้งแรกและครั้งเดียวของปากีสถานในการแข่งขันนี้ ข่านได้รับการยอมรับว่าเป็นหนึ่งในออลราวเดอร์ที่เก่งกาจที่สุดคนหนึ่ง และมีชื่ออยู่ในหอเกียรติยศคริกเก็ตไอซีซี
ข่านก่อตั้งโรงพยาบาลและศูนย์วิจัยโรคมะเร็งชาวกัต ข่านูมในลาฮอร์และเปศวร กับ วิทยาลัยนามาลในแมนวาลี ก่อนที่จะเริ่มต้นงานในสายการเมือง ในปี 1996 เขาก่อตั้งพรรคปากีสตานเตหรีเกอินซัฟ (PTI) ซึ่งมีที่นั่งในสภานิติบัญญัติแห่งชาติจากการเลือกตั้งปี 2002 และมีช่านเป็นสมาชิกฝ่ายค้านขากเขตเลือกตั้งแมนวาลีจนถึงปี 2007 พรรค PTI ทำการบอยคอตผลการเลือกตั้งปี 2008 แต่ในการเลือกตั้งรอบถัดมาในปี 2013 กลายมาเป็นพรรคที่ใหญ่ที่สุดอันดับสองในแง่ของคะแนนเสียง ในการเลือกตั้งทั่วไปปี 2018 พรรคลงสมัครโดยเน้นนโยบายประชานิยมและได้รับคะแนนเสียงมากที่สุดในสภา ตั้งคณะพันธมิตรในรัฐบาล และมีอิมราน ข่าน ขึ้นเป็นนายกรัฐมนตรี
ข่านได้แก้ปัญหาเกี่ยวกับวิกฤตสมดุลรายจ่าย โดยใช้ทุนกู้ยืมจากไอเอ็มเอฟ และวางแผนเพื่อหาทางออกจากวิกฤตเงินคงคลังที่ถดถอย รวมถึงลดงบประมาณกลาโหมเพื่อลดค่าใช้จ่ายของรัฐ ส่งผลให้มีการเติบโตของเศรษฐกิจโดยทั่วไปในระดับหนึ่ง ข่านเริ่มต้นแคมเปญต้านคอร์รัปชั่น ซึ่งถูกโจมตีโดยฝ่ายค้านว่าเป็นการล่าหัวมากกว่า เขาผ่านนโยบายเพิ่มอัตราการจัดเก็บภาษี, เพิ่มการลงทุน, และการปฏิรูปสังคมโดยผ่านโครงการเอหซาส ในเชิงสิ่งแวดล้อม รัฐบาลของข่านได้ทำการเปลี่ยนผ่านสู่พลังงานทางเลือก, ริเริ่มโครงการปลูกป่า และขยายเขตอนุรักษ์ รวมถึงจบริหารจัดการภาวะการระบาดของโควิด-19 ในเชิงการต่างประเทศ ข่านจัดการกับการปะทะประปรายบนพรมแดนกับอินเดีย, สนับสนุนขบวนการสันติภาพในอัฟกานิสถาน และสานสายสัมพันธ์ระหว่างประเทศกับจีน และ รัสเซีย ในชณะที่ความสัมพันธ์กับสหรัฐเย็นลง ในปี 2022 ข่านถูกลงคะแนนไม่ไว้วางใจอันเป็นผลจากวิกฤตรัฐธรรมนูญปี 2022 และเป็นผลให้เขาพ้นสภาพจากการเป็นนายกรัฐมนตรี